**DELO na daljavo 30. 3. do 3. 4. 2020**

**DRUGA** ura – enota Urejevalnik besedila

1. Word

Pisanje v wordu in pošiljanje dokumenta ti najbrž ne povzroča prevelikih težav. Danes boš vajo ponovil/a. V DZ boš rešil 3. nalogo (str. 11) in mi ga poslal na gmail.

**Kdor želi**, lahko reši tudi 4. nalogo na str. 12 in jo pošlje na gmail.

2. Zaimek, glagol

Pa še pogled nazaj. Prejšnji teden si se spoznaval z glagoli, spomin na osebne zaimke pa je najbrž že zelo oddaljen. Naj ga tale kratka vaja osveži. **Rešuj v zvezek.**

a) Preberi povedi.

Tina je pospravljala pisalno mizo. Pri tem ji je ves čas nagajal mlajši brat. Ni odnehal, dokler ga ni zatožila mami.   
»Ker nagajaš sestri, vaju ne bom peljala na sladoled,« se je jezila mama.   
Tina je s prstom pokazala na brata: »A zdaj bom pa zaradi njega tudi jaz ostala brez sladoleda?«

b) Izpiši glagole in jim določi osebo, število in čas.

c) Izpiši osebne zaimke, določi jim osebo, število in sklon.